2008.

Godina **2008** (**[[Rimski brojevi|MMVIII]]**) bila je prijestupna godina koja počinje u utorak.

Označena je kao:
* Međunarodna godina jezikâ
__NOTOC__
## Događaji

### Januar/Siječanj
* 1. januar - Cipar i Malta uveli euro;
* 1. 1. - Slovenija je kao prva nova članica počela predsjedati Europskom unijom;
* 1. 1. - Hrvatska:
** Započela primjena pravnog režima Zaštićenog ekološko-ribolovnog pojasa Republike Hrvatske i na države članice Europske unije;
** Ukinuto obavezno služenje vojnog roka u Oružanim snagama Republike Hrvatske;
** Hrvatska započela dvogodišnji mandat kao nestalna članica Vijeća sigurnosti UN-a.
* 1. 1. - Serge Brammertz je novi tužilac ICTY-ja umesto Karle Del Ponte.
* 2. januar - Cijena sirove nafte je dostigla rekordnu cijenu od 100 $ po barrelu.
* 9. 1. - Hašim Tači izabran za premijera privremene Vlade Kosova.
* 11. 1. - Konstituiran šesti saziv Hrvatskog sabora. Za novog predsjednika izabran je dosadašnji potpredsjednik Luka Bebić.
* 12. 1. - Hrvatski sabor izglasao povjerenje novoj Vladi Republike Hrvatske, na čelu s predsjednikom Ivom Sanaderom;
* 12. 1. - Poginulo 11 makedonskih vojnika u helikopterskoj nesreći pri povratku iz mirovne misije Evropske unije u Bosni i Hercegovini.
* 14. 1. - NASA-in MESSENGER obavio prvi od tri preleta iznad Merkura.
* 20. januar - U prvom krugu predsjedničkih izbora u Srbiji, najviše glasova osvojili kandidat SRS Tomislav Nikolić i aktuelni predsjednik i kandidat DS Boris Tadić.
* 21. 1. - Svetska ekonomska kriza: Pad na berzama širom sveta usled straha od recesije u SAD.
* 22. - 27. siječnja - Zagreb je domaćin Evropskog prvenstva u umjetničkom klizanju.
* 25. januar - U Moskvi, srpske vlasti (ministar infrastrukture Velimir Ilić u prisustvu preds. Borisa Tadića i prem. Vojislava Koštunice) potpisale sporazum o prodaji srpske naftne kompanije NIS ruskoj kompaniji Gasprom, kao i sporazum o izgradnji ruskog gasovoda kroz Srbiju.
* 25. 1. - Srpski ministar policije Dragan Jočić teško povređen u saobraćajnoj nesreći.
* 26. siječnja - Hrvatska liga protiv raka i Udruga Zdravka organizirat će po uzoru na Dan narcisa, kojim se upozorava na rak dojke, prvi put Hrvatski dan mimoza - dan borbe protiv raka vrata maternice.
* 27. siječnja - Evropsko prvenstvo u rukometu - Norveška 2008.: Danska 1, Hrvatska 2, Crna Gora 12.
* 30. siječnja - HNV i DSHV uputili Otvoreno pismo državnom vrhu Republike Hrvatske i Republike Srbije te vlastima AP Vojvodine zbog "kršenja prava hrvatske manjine na obrazovanje na materinjem jeziku" u Srbiji.

### Februar/Veljača
* 3. februar -  Sadašnji predsednik Boris Tadić u drugom krugu predsjedničkih izbora pobedio Tomislava Nikolića rezultatom 50,31%:47,97% (stupa na dužnost 15. 2.).
* 4. 2. - Iranska svemirska agencija izvela prvi suborbitalni let (Kavošgar-1: "Istraživač-1").
* 5. februar - U Beogradu uhapšeni bivši funkcioneri FK Crvena Zvezda, Dragan Džajić, Vladimir Cvetković i Miloš Marinković, zbog sumnji u finansijske malverzacije..
* 6. februar - Evropska unija odlučila da, zbog nesaglasnosti u Vladi Srbije, odloži potpisivanje Sporazuma o stabilizaciji i pridruživanju sa Srbijom.
* 7. februar - Pripadnici Otačastvenog pokreta Obraz pocepali rad "Licem u lice", koji prikazuje Elvisa Prislija i Adema Jašarija kao proizvode pop-kulture, na otvaranju izložbe u Beogradu.
* 8. februar - Ispred ulaza u market Merkator na Novom Beogradu, odjeknula eksplozija koja je pričinila manju materijalnu štetu.

* 11. 2. - Predsednik Istočnog Timora José Ramos-Horta ranjen u napadu pobunjenih vojnika na njegovu kuću.
* 13. veljače - U Splitu je održan dvoranski miting u skoku u vis za žene. Pobijedila je Blanka Vlašić s rekordom mitinga od 201&nbsp;cm.
* 15. 2. - Povodom tridesetogodišnjice punka u Rijeci se održava koncert "Riječki novi val", na kojem će ponovno zasvirati legendarni riječki punk sastavi Parafi, Termiti, Umjetnici ulice, Grč, Ogledala i slovenski sastav Pankrti
* 18. februar - Skupština Srbije usvojila odluku o poništenju akata o proglašenju nezavisnosti AP Kosovo i Metohija.
* 18. 2. - Britanska vlada privremeno nacionalizovala hipotekarnu banku *Northern Rock* usled finansijske krize.
* 18. 2. - Poraz partije Perveza Musharrafa na izborima u Pakistanu.
* 21. februar - U Beogradu, na platou ispred Doma Narodne skupštine Srbije, oko 500.000 građana prisustvovalo je skupu „Kosovo je Srbija“. U neredima zapaljena ambasada SAD i oštećena ambasada Hrvatske.
* 24. 2. - Raúl Castro preuzeo položaj predsednika Kube nakon što se brat Fidel povukao iz zdravstvenih razloga.
* 24. 2. - 80. dodjela Oscara: najbolji film je *[[No Country for Old Men (film)|No Country for Old Men]]*, četiri nagrade od osam nominacija, *[[The Bourne Ultimatum (film)|The Bourne Ultimatum]]* tri od tri, *[[There Will Be Blood]]* dve od osam.
* 25. 2. - Dmitrij Medvedev posetio Srbiju, Srbijagas i Gasprom potpisali sporazum o gradnji Južnog toka.
* 29. februar - Milo Đukanović ponovo izabran za premijera Crne Gore.

### Mart/Ožujak

* 1. 3. - Kolumbijska vojska ubila FARCovog komandanta Raúla Reyesa na ekvadorskoj teritoriji - zbog toga dolazi do diplomatske krize i pomeranja ekvadorske i venecuelanske vojske na kolumbijsku granicu.
* 2. mart - Dmitrij Medvjedev pobijedio na izborima za predsjednika Rusije.
* 8. mart - Premijer Srbije, Vojislav Koštunica, navodeći nejedinstvo u Vladi po pitanju Kosova, predložio raspuštanje parlamenta i raspisivanje vanrednih parlamentarnih izbora.
* 9. ožujka - Blanka Vlašić postala je svjetska dvoranska prvakinja u skoku u vis s preskočenih 203&nbsp;cm, pobijedivši u španjolskom gradu Valenciji.
* 12. ožujka - Hrvatski sabor je prihvatio Vladin izvještaj o stanju pregovora s Evropskom unijom i odgodio primjenu ZERP-a na njezine članice.
* 13. mart - Predsednik Srbije, Boris Tadić, raspustio parlament i raspisao vanredne parlamentarne izbore za 11. maj.
* 13. 2. - Hrvatski znanstveni tim predvođen Miroslavom Radmanom otkrio je seksualni život bakterija, o čemu je objavljen članak u najprestižnijem svjetskom znanstvenom časopisu *[[Science]]*.
* 13. - 17. ožujka - U Leipzigu je održan sajam knjiga, na kojem je Hrvatska zemlja partner, pod motom: "*Leipzig liest kroatisch - Leipzig čita [[hrvatski jezik|hrvatski]]*".
* 14. 3. - Tibetanski nemiri: domorodački protesti se pretvorili u pljačke i ubistva pripadnika naroda Han.
* 15. 3. - Iz splitske pošte na Kopilici odneto 15 milijuna kuna, u saradnji srpskih i hrvatskih kriminalaca.
* 15. 3. - Eksplozije u vojnom skladištu u Gërdecu blizu Tirane odnose 26 života.
* 16. ožujka - U Lukovdolu je otvoreno 46. Goranovo proljeće. Dobitnica Goranova vijenca je pjesnikinja Jasna Melvinger.
* 17. mart - U nemirima u Kosovskoj Mitrovici, usled upada KFOR-a i UNMIK-a u zgradu Opštinskog suda, jedan policajac UNMIK-a je poginuo, a povređeno je oko 100 ljudi.
* 19. III. - Hrvatska priznala neovisnost Kosova.
* 19. 3. - Zlatna evropska medalja za Milorada Čavića u Ajndhovenu (50m delfin). Suspendovan jer se na dodeli medalja pojavio s natpisom na majici "Kosovo je Srbija".
* 21. ožujka - U Knjaževcu u atentatu ubijen predsjednik suda u tom gradu, Dragiša Cvejić.
* 23. marta - Na Evropskom prvenstvu u 50-metarskim bazenima u Eindhovenu brončanu medalju osvojila je Sanja Jovanović na 50 metara leđno.
* 24. ožujka - Na Evropskom prvenstvu u 50-metarskim bazenima u Eindhovenu, hrvatski plivač Duje Draganja te hrvatska štafeta 4*100 mješovito (Gordan Kožulj, Vanja Rogulj, Mario Todorović i Duje Draganja) osvojili su srebrne medalje.. Srpski plivač Milorad Čavić osvojio je zlatnu medalju (50m leptir za 23:11 - evropski rekord)
* 24. 3. - Održani prvi izbori za skupštinu Butana.
* 25. 3. - Komorske snage uz pomoć AU izvršili invaziju na odmetnuto ostrvo Anžuan.
* 29. marta - 9 novih članica EU u potpunosti će početi primjenjivati Schengenski sporazum (otvorene luke i zračne luke).
* mart - april - Svetska kriza cena hrane 2007-2008.: neredi u Trećem svetu zbog skoka cena hrane.

### April/Travanj

* 3. april - Hrvatski general Ivan Korade izvršio samoubistvo nakon okršaja s policijom koja ga je tražila za višestruko ubistvo;
* 3. 4. - Haški tribunal oslobodio svih optužbi bivšeg vođu OVK, Ramuša Haradinaja, za zločine nad Srbima na Kosovu i Metohiji tokom 1998. godine;
* 3. 4. - Hrvatska je na sastanku na vrhu NATO-a u Bukureštu dobila pozivnicu za članstvo u tom paktu;
* 3. 4. - Od teških ozljeda glave nastalih od udarca potiljkom u betonski zid na stadionu u Zadru, na prvenstvenoj utakmici 29. ožujka, preminuo nogometaš NK Zadra Hrvoje Ćustić.
* 4. - 5. travnja - Američki predsjednik George W. Bush službeno posjetio Hrvatsku.
* 6. april -  Filip Vujanović ponovo izabran za predsednika Crne Gore.
* 9. april - Kanalsko ostrvo Sark je ukinulo poslednji preostali feudalni sistem u Evropi;
* 9. 4. - Na sjednici Kosovske Skupštine usvojen je novi Kosovski ustav za kojeg je odlučeno da će na snagu stupiti 15. VI. 2008. godine.
* 11. 4. - Predstavnički dom BiH prihvata zakone o reformi policije (potrebno za Sporazum o stabilizaciji i pridruživanju)
* 12. travnja - Na Svjetskom plivačkom prvenstvu u malim bazenima u Manchesteru, Duje Draganja oborio je svjetski rekord u disciplini 50 metara slobodnim stilom.
* 13. IV. - Na Svjetskom plivačkom prvenstvu u malim bazenima Sanja Jovanović osvojila je zlatnu medalju na 50 m leđno s novim svjetski rekordom, a Duje Draganja u disciplini 100 m slobodno osvojio je brončanu medalju, čime je Hrvatska na Svjetskom plivačkom prvenstvu u malim bazenima osvojila ukupno četiri medalje, dvije zlatne, dvije bronce, te dva svjetska rekorda.
* 14. april - Na opštim izborima u Italiji pobedila je desna koalicija na čelu sa Silviom Berluskonijem.
* 16. 4. - Jasna Šekarić osvojila zlatnu medalju na Svetskom kupu u Pekingu (sportski pištolj) za 0,2 kruga razlike.
* 20. travnja - Paraolimpijac Mihovil Španja, najbolji hrvatski plivač s invaliditetom, isplivao je na 3. međunarodnom plivačkom mitingu "Zlatni Orlando" u Dubrovniku novi svjetski rekord na 50 metara prsno.
* 26. 4. - Nogometaš Dinama Luka Modrić potpisao je za engleski nogometni klub Tottenham Hotspur F.C. za 21 milijun eura, što je rekordni transfer u povijesti hrvatskog nogometa.
* 29. april - Potpredsednik Vlade Srbije, Božidar Đelić, potpisao u Luksemburgu Sporazum o stabilizaciji i pridruživanju Srbije sa Evropskom unijom (predsedavajući Dimitrij Rupel). Potpisivanje sporazuma dodatno je zaoštrilo odnose između Demokratske stranke i Demokratske stranke Srbije.
* 30. 4. - U Beogradu potpisan memorandum Fiat-Zastava o razumevanju, strateškoj saradnji i zajedničkom ulaganju.

### Maj/Svibanj

* 2 - 3. maj - Ciklon Nargis ubio preko 130.000 ljudi u Burmi/Mijanmaru.
* 7. maj - Dmitrij Medvedev svečano stupio na dužnost predsednika Rusije, Vladimir Putin sutradan postavljen za premijera.
* 7 - 14. 5. - Oružani sukob između Hezbollaha i libanske vlade.
* 9. maj - Pilot bivše JNA, Emir Šišić, odlukom vanraspravnog veća Okružnog suda u Novom Sadu, uslovno pušten na slobodu.
* 10. svibnja - Pobjedom nad Rijekom od 6 : 1, **[[GNK Dinamo Zagreb|Dinamo]]** je proslavio naslov nogometnog prvaka Hrvatske 2008.
* 11. maj -  Izbori za narodne poslanike u Narodnu skupštinu Republike Srbije 2008.: Koalicija "Za evropsku Srbiju" 102 poslanika, SRS 78, DSS-Nova Srbija 30, SPS-PUPS-JS 20, LDP (SDU, DHSS) 13. Istovremeno i pokrajinski i lokalni izbori.
* 12. maj - Sečuanski zemljotres jačine 7,8 stepeni Rihterove skale koji je pogodio kinesku provinciju Sečuan. Prema službenim podacima, poginulo je 69.197 osoba, dok je dodatnih 18.222 nestalo, što ga je tada činilo 21. najsmrtonosnijim potresom u historiji.
* 20-24. svibnja - Pjesma Eurovizije 2008. u Beogradu, pobedio Dima Bilan iz Rusije, Jelena Tomašević iz Srbije 6. ("Oro"), Laka iz BiH 10. ("Pokušaj"), Kraljevi ulice iz Hrvatske 21. ("Romanca").
* 20. 5. - U Zagrebu je hrvatski boksač Vedran Akrap obranio naslov prvaka zemalja izvan Evropske unije u srednjoj kategoriji tehničkim nokautom u petoj rundi protiv Rusa Alekseja Čirkova.
* 21. maja - Znanstvenici prof. dr. Ivan Đikić i prof. Koraljka Husak s Medicinskog fakulteta Sveučilišta u Frankfurt na Majniu otkrili su novu bjelančevinu koja ima važnu ulogu u razvoju tumora i bolesti živčanog sustava.
* 21. V. - Manchester United osvojio treći naslov prvaka Europe pobjedivši Chelsea 6:5 u jedanaestercima.
* 23. 5. - Potpisan konstitutivni ugovor o stvaranju Unije južnoameričkih nacija.
* 25. 5. - *[[Phoenix (svemirska sonda)|Phoenixov]]* lender sleteo u polarni region Marsa.
* 28. maj - Parlament Nepala je ukinuo monarhiju i proglasio državu republikom (Federativna Demokratska Republika Nepal).
* 29. V. - Proglašen Nacionalni park Una.
* 30. 5. - Visoki predstavnik Miroslav Lajčak naredio zaplenu putnih isprava 16 osoba povezanih sa Stojanom Župljaninom, beguncem od Haškog tribunala.

### Jun/Lipanj
* 1. 6. - U Zagrebu brutalno pretučen maturant Luka Ritz - umire 12. lipnja.
* 2. 6. - Novinar "Jutarnjeg" Dušan Miljuš pretučen ispred svoje zgrade.

* 4. jun - Barak Obama sakupio je dovoljnu podršku partijskih delegata da postane kandidat Demokratske stranke na izborima za predsednika SAD koji se održavaju u novembru.
* 6. lipnja - Košarkaši Zadra osvojili su naslov prvaka Hrvatske pobijedivši KK Split u petoj utakmici doigravanja.
* 7. 6. - Ana Ivanović osvojila Roland Garros.
* 7 - 29. 6 -  UEFA Euro 2008 u Austriji i Švicarskoj: Španjolska je prvak.
** 8. 6. hrvatska reprezentacija u Beču pobijedila domaćina Austriju sa **1:0**, golom Luke Modrića iz jedanaesterca.
* 9. 6. - Ana Ivanović prva na WTA listi (do 10. 8.). Ona i Jelena Janković će se smenjivati na prvom mestu do februara 2009. (s izuzetkom četiri nedelje u septembru i oktobru)
* 11. jun - U Pančevu uhapšen jedan od preostala četiri haška optuženika, Stojan Župljanin, optužen za ratne zločine nad Muslimanima i Hrvatima tokom rata u Bosni i Hercegovini;
* 11. 6. - Konstituisan novi saziv Skupštine Srbije, a sednicom je predsedavao najstariji poslanik - Jovan Krkobabić (PUPS).
* 11. 6. - Lansiran *[[Fermi Gamma-ray Space Telescope]]*.
* 12. jun - Građani Irske na referendumu odbacili ratifikaciju Lisabonskog ugovora;
* 12. 6. - Na Evropskom nogometnom prvenstvu, hrvatska reprezentacija u Klagenfurtu svladala Njemačku **2:1** zgodicima Darija Srne i Ivice Olića.
* 15. VI. - Na snagu je stupio novi Kosovski ustav nakon što ga je Kosovski predsjednik Fatmir Sejdiu službeno inaugurirao na svečanoj akademiji u Prištini.
* 17. lipnja - U palači Jugoslavenske akademije znanosti i umjetnosti održano je svečano proglašenje i predstavljanje novih članova Akademije, koja nakon ovogodišnjih izbora ima ukupno 155 redovitih članova, zatim 139 dopisnih članova i 98 članova suradnika.
* 19. lipnja - Poslednje izdanje splitskog Feral Tribune-a.
* 19. 6. - Presuda za atentat na Ibarskoj magistrali: osmorica osuđena na 258 godina, među kojima su i Radomir Marković i Milorad Ulemek.
* 20. VI. - U četvrtfinalu Evropskog prvenstva u nogometu, Hrvatska nogometna reprezentacija je nakon izvođenja jedanaesteraca izgubila od Turske, te time ispala iz daljeg natjecanja.
* 22. 6. - Srpski vaterpolisti u Đenovi osvojili trofej Svetske lige.
* 23. 6. - SPS se odlučio za formiranje vlade sa koalicijom "Za evropsku Srbiju".
* 25. jun - Za predsednika Skupštine Srbije, izabrana Slavica Đukić Dejanović, potpredsednica Socijalističke partije Srbije.
* 26. jun - Vrhovni sud SAD presudio da Drugi amandman Ustava SAD garantira građanima pravo na držanje oružja.
* 27. lipnja - Srpski vaterpolist, Danilo Ikodinović, teško je ozlijeđen u prometnoj nesreći kod Novog Sada.
* 28. 6. - U severnoj Mitrovici konstituisana Skupština zajednice opština Kosova i Metohije.

### Jul/Srpanj

* 1. srpnja - Francuska je od Slovenije preuzela predsjedanje Europskom unijom.
* 3. 7. - Žalbeno veće ICTY oslobodilo Nasera Orića.
* 4. 7. - Dubl Nenad Zimonjić - Danijel Nestor osvojio Vimbldon.
* 6. srpnja - Na Alpskom kupu u Lyonu, hrvatska reprezentacija u hokeju na travi osvojila je drugo mjesto.
* 7. srpnja - Izabrana **nova Vlada** Republike Srbije, na čelu sa premijerom Mirkom Cvetkovićem (DS). Njegov zamenik i ministar unutrašnjih poslova postao je Ivica Dačić (SPS), dok su za ministre spoljnih poslova i odbrane ponovo izabrani Vuk Jeremić i Dragan Šutanovac (DS).
* 10. srpnja - Otvorene su 59. Dubrovačke ljetne igre, koje su ove godine posvećene 500. obljetnici rođenja Marina Držića.
* 10. 7. - Bivši makedonski ministar unutrašnjih poslova Ljube Boškoski oslobođen pred ICTY.
* 13. jul -  Završeno Evropsko prvenstvo u vaterpolu 2008. u Malagi: Crna Gora 1, Srbija 2, Hrvatska 4.
* 17. 7. - Tužilaštvo za ratne zločine u Srbiji podnelo zahtev za sprovođenje istrage protiv Fatmira Ljimaja i još 27 pripadnika OVK (Ljimaj je 2005. oslobođen pred Haškim tribunalom).

* 21. srpnja - U Beogradu je uhapšen haški optuženik Radovan Karadžić nakon trinaest godina skrivanja.
* 22. srpnja - Veljko Rogošić prvi je plivač u povijesti, koji je preplivao Sredozemno more, između Sicilije i rta Bon u Tunisu. Trebalo mu je 50 sati i 25 minuta.
* 23. 7. - Evropska komisija suspendovala stotine miliona eura pomoći Bugarskoj, zabrinuta zbog korupcije i organizovanog kriminala.
* 29. jul - Tokom mitinga, koji je organizovala Srpska radikalna stranka u znak protesta zbog hapšenja Radovana Karadžića, došlo do sukoba demonstranata i policije. Zbog posledica prebijanja, jedan demonstrant je kasnije podlegao povredama.
* 30. VII. - Radovan Karadžić izručen Haaškom tribunalu u toku noći.

### Avgust/August/Kolovoz

* 1. 8. - Ubijen sirijski general Muhammad Suleiman, navodno povezan sa nuklearnim programom (→ Operacija Orchard).
* 3. VIII. - U Sinju je održana 293. Sinjska alka. Pobijedio je Andrija Hrgović s dva pogodaka "*u sridu*" i s jednim "*u dva*".
* 4. 8. - U napadu terorista ubijeno 16 kineskih policajaca u Kašgaru.
* 7. VIII. - Započeo je rusko-gruzijski rat u kojem su Rusija i Gruzija lansirale velike ofenzive unutar separatističke regije Južne Osetije nakon nesuglasica o granici s obje strane koje su počele već nekoliko dana ranije.
* 8. - 24. kolovoza -  U Pekingu su održane 29. Ljetne olimpijske igre - medalje: Hrvatska 2 srebrne i 3 bronzane, Srbija 1 srebrna i 2 bronzane (vidi dole).

* 9. VIII. - U Maratonu lađa, natjecanju autohtonih plovila u dolini Neretve, pobijedila je ekipa Staševica.
* 9. 8. - Hrvatska reprezentativka u streljaštvu Snježana Pejčić osvojila je brončano odličje na Olimpijskim igrama u Pekingu u disciplini zračna puška deset metara.
* 11. 8. - Teniserka Jelena Janković preuzela prvo mesto na WTA listi od Ane Ivanović.
* 12. 8. - Okupacija Gorija: napad kasetnim bombama na kolonu civila u redu za hranu na središnjem trgu u Goriju. Šestero je poginulo, među njima i nizozemski novinar Stan Storimans. Nizozemski ministar vanjskih poslova Maxime Verhagen izjavio je da je Rusija odgovorna za ovaj zločin nad civilima.
** prvo etničko čišćenje na rubu moderne Europe 21. vijeka: progon Gruzijaca iz Južne Osetije od strane oružanih snaga Južne Osetije, uz prešutnu podršku ruskih vojnika. UNHCR navodi brojku od najmanje 15.000 osoba.
* 13. 8. - Veljko Kadijević dobio rusko državljanstvo.
* 15. kolovoza - Pushpa Kamal Dahal (također poznat kao Prachanda) prisegao je kao prvi Premijer Federalne Demokratske Republike Nepal nakon što je Nepalska Monarhija ukinuta u svibnju.
* 16. 8. - Olimpijsko srebro i evropski rekord za Milorada Čavića u trci 100 m delfin - zvanično stoti deo sekunde sporiji od Phelpsa, fotografija kasnije pokazuje da je zapravo bio malo brži.
* 17. kolovoza - Michael Phelps osvojio osmu zlatnu medalju, čime je prevazišao Marka Spitza.
* 17. 8. - Hrvatski gimnastičar Filip Ude osvojio je srebrnu medalju u vježbi na konju s hvataljkama na Olimpijskim igrama u Pekingu.
* 17. 8. - Prvo lansiranje iranske rakete *[[Safir (raketa)|Safir]]* ("Poslanik").
* 18. kolovoza - Ana Ivanović se vratila na prvo mesto WTA liste (do 7.9.)
* 18. 8. - Pervez Musharraf je odstupio od položaja predsjednika Pakistana zbog pritiska opozivom od koalicijske vlade.
* 19. 8. - Dragan Đilas novi gradonačelnik Beograda (do 2013).

* 21. kolovoza - Hrvatska taekwondoašica Martina Zubčić osvojila je brončanu medalju na Olimpijskim igrama u kategoriji do 57 kilograma.
* 22. kolovoza - Hrvatska taekwondoašica Sandra Šarić osvojila je brončanu medalju na Olimpijskim igrama nakon repasaža u kategoriji do 67 kilograma.
* 22. 8. - Hrvatska rukometna reprezentacija poražena je od Francuske rukometne reprezentacije u polufinalu Olimpijskih igrama rezultatom 25:23, te će se tako boriti za brončanu medalju.
* 22. 8. - Učenici zagrebačke V. gimnazije na Međunarodnoj informatičkoj olimpijadi osvojili su zlatnu, srebrnu i dvije brončane medalje.
* 22. 8. - Pirati oteli njemački, iranski i japanski teretni brod izvan obale Somalije (od 20. lipnja 2008. bilo je 7 takvih napada).
* 23. kolovoza - Hrvatska atletičarka Blanka Vlašić osvojila je srebrnu medalju na Olimpijskim igrama s preskočenih 205&nbsp;cm.
* 24. kolovoza - Hrvatska vaterpolska reprezentacija izgubila je od Španjolske u utakmici za 5. mjesto rezultatom 11:9 i tako Olimpijske igre završila na 6. mjestu.
* 24. 8. - Hrvatska rukometna reprezentacija izgubila je od Španjolske u utakmici za brončanu medalju rezultatom 35:29 i tako Olimpijske igre završila na 4. mjestu.
* 24. 8. - Završene OI u Pekingu - **srpski** sportisti osvajači medalja: Milorad Čavić (srebrna, delfin 100 m), Novak Đoković (bronzana, tenis singl) i vaterpolo reprezentacija (bronzana).
* 24. 8. - Film "Buick Riviera" hrvatskog redatelja Gorana Rušinovića pobijedio je na 14. Sarajevskom filmskom festivalu. Proglašen je najboljim u natjecateljskom programu u kategoriji igranog filma, a Leon Lučev i Slavko Štimac podijelili su nagradu za najboljeg glumca.
* 24. 8. - U Banatskom Sokocu otkriven spomenik Bob Marley-u.
* 26. kolovoza - Rusija je jednostrano priznala neovisnost pobunjenih gruzijskih pokrajina Južne Osetije i Abhazije. Ipak, ostala je sama s tom odlukom: izuzev Rusije, jedino su još tri zemlje članice UN-a priznale te pokrajine: Nikaragva, Venecuela i Nauru.
* 28. 8. - Otvoren *[[Shanghai World Financial Center]]*, 492 m, 101 sprat/kat.

### Septembar/Rujan
* 1. 9. - U kineskoj provinciji Henan, okrug Lushan, završen Buda Izvorskog hrama, sa 128 metara najviši kip na svetu (do 2018).
* 2. 9. - Poslanice SRS bacaju kletve na predsednika Tadića, ali i "radikale koji se sastaju sa Tadićem".
* 5. septembar - Tomislav Nikolić podneo ostavku na dužnost zamenika predsednika Srpske radikalne stranke i šefa poslaničke grupe SRS u Skupštini Srbije - raskol otkriven debatom o Sporazumu o s. i p..
* 9. septembar - Skupština Srbije ratifikovala Sporazum o stabilizaciji i pridruživanju Srbije sa Evropskom unijom, prelazni trgovinski sporazum sa EU i Energetski sporazum sa Rusijom.
* 10. rujna - Na Paraolimpijskim igrama u Pekingu hrvatski atletičar Darko Kralj osvojio je zlatnu medalju u bacanju kugle, a hrvatski atletičar Branimir Budetić osvojio je srebrnu medalju u bacanju koplja.
* 10. 9. - Prvo delovanje Velikog hadronskog sudarača.

* 12. septembar - Tomislav Nikolić isključen iz Srpske radikalne stranke zajedno sa desetak funkcionera koji su prešli na njegovu stranu.
* 15. rujna - Hrvatska atletičarka Antonia Balek na Paraolimpijskim igrama u Pekingu osvojila je dvije zlatne medalje, jednu u bacanju kugle i drugu u bacanju koplja.
* 15. septembar - Bankrotstvo banke *[[Lehman Brothers]]* znatno pojačava Finansijsku krizu 2007-08.
* 15. 9. - Zbog protivljenja Holandije i Belgije, Savet Evrope ne aktivira SSP sa Srbijom.
* 18. 9. - Dogovor o saradnji srpske policije i Europola.
* 24. septembar - U blizini batajničkog aerodroma srušio se avion vazduhoplovstva Vojske Srbije pri čemu je poginuo pilot.
* 25. - 27. rujna - U Dubrovniku se održavao svjetski festival baštine "*Najbolji u baštini*".
* 27. 9. - Prva kineska svemirska šetnja tokom tročlane misije *[[Shenzhou 7]]*.
* 29. 9. - Vlada Srbije i Fiat potpisali Ugovor o zajedničkom ulaganju u "Zastavu" vredan 950 mil €.
* 29. 9. - Predstavnički dom SAD odbija plan za *bailout* banaka vredan 700 milijardi dolara, nakon čega Dow pada 778 poena (oko 7%).

### Oktobar/Listopad
* 1. listopada - U Zagrebu se održavala T-HT-ova konferencija s gostima predavačima Jimmyjem Walesom i Benjaminom Zanderom.
* 3. 10. - U SAD stupio na snagu revidirani Zakon o hitnoj ekonomskoj stabilizaciji kojim je bankama obezbeđeno 700 milijardi dolara.
* 4. listopada - U Đakovu je svečano proslavljena ponovna uspostava drevne Srijemske biskupije, osnivanje Đakovačko-osječke crkvene pokrajine i uzdignuća Đakovačko-osječke nadbiskupije na metropolitansko središte.
* 6. 10. - Jelena Janković po drugi put na prvom mestu WTA liste (do 1.2. 2009).
* 8. oktobar - Generalna skupština Ujedinjenih nacija usvojila zahtev Srbije i od Međunarodnog suda pravde zatražila mišljenje o jednostranoj proglašenoj nezavisnosti Kosova i Metohije (mišljenje dato u julu 2010).
* 9. oktobar - Finansijska kriza: na Islandu preuzeta kontrola nad tri najveće banke u zemlji.
* 9. 10. - Crna Gora i Makedonija priznale jednostrano proglašenu nezavisnost južne pokrajine Srbije, Kosova i Metohije.
* 18. 10. - DS i SPS potpisali deklaraciju o pomirenju.
* 21. oktobar - Osnovana Srpska napredna stranka. Za lidera SNS izabran Tomislav Nikolić, a bivši generalni sekretar Srpske radikalne stranke, Aleksandar Vučić, izabran za zamenika predsednika.
* 22. 10. - Lansiran Chandrayaan-1, indijska lunarna misija.
* 23. 10. - U Zagrebu ubijen Ivo Pukanić, urednik "Nacionala".
* 24. listopada - Sportska dvorana u Balama proglašena je najboljim sportskim objektom na svijetu na Svjetskom festivalu arhitekture u Barceloni.
* **Tokom meseca** - U svetu počela najveća ekonomska kriza posle 30-ih godina 20. veka, izazvana nedostatkom poverenja u globalni finansijski sistem, sa SAD i EU kao dominantnim ekonomskim silama. Problem je nastao kada su deoničari izgubili poverenje u banke, koje su davale suviše povoljne stambene i hipotekarne kredite u prethodnom periodu. Mnoge banke su na ivici bankrotstva. U drugoj polovini meseca, Svetska ekonomska kriza poprimila je katastrofalne razmere. Procene njenih posledica variraju od male recesije, koja će nestati do 2010. godine, preko depresije, pa sve do katastrofičnih predviđanja spram (liberalnog) kapitalizma.

### Novembar/Studeni

* 4. studenog - Na izborima u Sjedinjenim Američkim Državama Barack Obama je izabran za 44. predsjednika Sjedinjenih Američkih Država, čime je ujedno postao i prvi predsjednik te države koji nije bijelac.
* 4. 11. - *[[Srpskohrvatska Wikipedija]]* ima 20.000 članaka.
* 7. studenog - Republika Hrvatska je svoj *Ured za veze* u Prištini podigla na razinu veleposlanstva.
* 11. novembar - Sa proizvodne trake sišao poslednji Jugo.
* 14. 11. - Beograd i UN dogovorili plan od šest tačaka za razmeštanje Euleksa na Kosovu.
* 14. 11. - Eksplodirala bomba ispred kancelarije EU (Međunarodni civilni ured - ICO) u Prištini.
* 15. studenog - Hrvatski karatist Danil Domjdoni postao je prvak svijeta u karateu do 60&nbsp;kg na Svjetskom prvenstvu u Tokiju, a Ema Aničić osvojila je brončanu medalju.
* 19. 11. - Trojica agenata nemačkog BND uhapšena u Prištini, pod optužbom da su bacili bombu 14.11. (pušteni 28.11.).
* 22. studenog - U erupciji vulkana Nevado del Uila u južnoj Kolumbiji poginulo je najmanje 10, a evakuirano je oko 12.000.
* 23. studenog - U Brazilu je proglašeno izvanredno stanje zbog poplava u državi Santa Catarina u kojima je poginulo 65, a evakuirano oko 20.000 ljudi.
* 24. - 27. studenog - U službenom posjetu Republici Hrvatskoj boravio je Fra' Matthew Festing, princ i veliki meštar Suverenog malteškog viteškog reda, te je osim Zagreba, posjetio Slavoniju i Dalmaciju.
* 25. studenog - Stanovnici Grenlanda su na referendumu podržali predlog za veću autonomiju od Danske.
* 26. novembar - RTS započeo emitovanje digitalnog kanala kulture "RTS Digital".
* 26. studenog - U nizu terorističkih napada u Mumbaiju poginulo je najmanje 195, a ranjeno najmanje 327 osoba.
* 30. studenog - Kapetan Kristo Laptalo napokon stigao u Dubrovnik. Nevin je proveo 17 mjeseci u zatvoru u Grčkoj samo zato, jer je bio zapovjednik na brodu na kojem je pronađena droga u teretu.
* 30. studenog - U sukobu kršćana i muslimana u mjestu Jos u Nigeriji poginula je 381 osoba, a ranjeno je više od 300 osoba.

### Decembar/Prosinac
* 1. prosinca - Hrvatska preuzela predsjedanje Vijećem sigurnosti UN-a.
* 2. prosinca - Ustavni sud Tajlanda naredio je raspuštanje vladajuće stranke optužene za izbornu krađu, te je zabranio premijeru Somchaiju Wongsawatu političke aktivnosti na pet godina.
* 2. prosinca - U Zimbabveu je kolera odnijela najmanje 484 života, a registrirano je više od 11.700 slučajeva zaraženih od izbijanja epidemije u kolovozu 2008.
* 5. prosinca - Održani su mirni prosvjedi protiv 10. sastava Vlade Republike Hrvatske na glavnim trgovima Zagreba, Splita, Rijeke, Požege, Vukovara te Osijeka nakon što se grupa ljudi okupila na internetskoj društvenoj mreži Facebook u grupu pod nazivom *Stegnite vi svoj remen, bando lopovska* zbog sve veće gospodarske krize i lošeg društvenog stanja u Hrvatskoj.
* 6. prosinca - Grčki neredi 2008. počinju nakon što je policija ubila 15-godišnjaka u Atini.
* 6. prosinca - Hrvatski film “Armin” redatelja Ognjena Sviličića, pobijedio je na Festivalu mediteranskog filma u Bruxellesu.
* 6. prosinca - U Pragu je otkriven spomenik Vladimiru Prelogu, hrvatskom kemičaru i nobelovcu, koji je studirao i doktorirao u glavnom češkom gradu.
* 9. decembar - Misija EULEKS počela svoj mandat na teritoriji AP Kosovo i Metohija.
* 10. prosinca - Održani su prvi izbori u britanskom krunskom posjedu Sarku nakon ukidanja feudalizma.
* 11 - 14. prosinca -  U Rijeci se održava Europsko prvenstvo u plivanju u kratkim bazenima 2008., uspješni su Duje Draganja, Sanja Jovanović (dva svjetska rekorda) i štafeta (Duje Draganja, Aleksej Puninski, Bruno Barbić i Mario Todorović).
* 11. 12. - U SAD uhapšen Bernard Madoff, čija je finansijska piramida bila najveća finansijska prevara u istoriji SAD.
* 12. prosinca - Švicarska je postala 18. europska država koja je pristupila Schengenskom sporazumu.
* 14. prosinca - Ponovno je uspostavljen promet na dionici željezničke pruge između Vinkovaca i Osijeka, nakon više od 17 godina.
* 14. decembar - Irački novinar Muntazar al Zejdi gađao cipelama američkog predsednika Buša.
* 19. prosinca - U Splitu je zvanično otvorena nova Sveučilišna knjižnica vrijedna 250 milijuna kuna, nakon što je prije 3 godine polegnut kamen temeljac, a prostire se na 17 000 m2. Zbog svega toga prozvana je *Ponos Hrvatske*, te je svojim otvorenjem postala drugim najvažnijim objektom u hrvatskoj znanosti i kulturi nakon one nacionalne i sveučilišne knjižnice u Zagrebu.
* 19. 12. - U Zagrebu je održan veliki humanitarni koncert za maestra Vjekoslava Šuteja i Zakladu Ana Rukavina, na kojem je nastupio José Carreras i dr.
* 19. 12. - NASA-ina orbiter Izvidnica je na Marsu otkrila minerale koji mogu nastati jedino uz prisutnost vode prije 3 milijarde godina, što bi značilo da je u tome periodu bilo mogućih uvjeta za nastanak života na tome planetu.
* 19. 12. - U Srbiji se saznalo za nesuglasice između ministra odbrane Dragana Šutanovca i načelnika Generalštaba gen. Zdravka Ponoša.
* 21. - 22. prosinca - Hrvatski skijaš Ivica Kostelić bio je 2. u veleslalomu u talijanskoj Alta Badiji, što mu je najbolji rezultat u veleslalomu u karijeri, a dan kasnije pobijedio je u istome mjestu u slalomu.
* 22. prosinca - Otvorena je dionica autoceste A1, Šestanovac - Zagvozd - Ravča, duga 40&nbsp;km.
* 23. prosinca - U Gvineji su raspuštene vlada i njezine institucije, suspendiran je ustav, te su suspendirane sve političke i sindikalne aktivnosti nakon što je umro predsjednik te države Lansana Conté.
* 24. prosinca - U Gvineji je vojna hunta imenovala satnika Moussu Dadisa Camaru novim gvinejskim predsjednikom.
* 24. 12. - U Moskvi potpisan sporazum po kojem je 51% NIS-a definitivno postalo vlasništvo ruske naftne kompanije Gasprom.
* 27. prosinca - Počinje Rat u Gazi 2008.-2009. (izraelska operacija "Liveno olovo") na šta Hamas pojačava raketne i minobacačke napade na južni Izrael.
* 27. 12. - Prijateljskom utakmicom između rukometnih reprezentacija Hrvatske i Rusije pred 15.200 gledatelja službeno je otvorena Arena Zagreb, najveća sportska dvorana u Hrvatskoj.
* 27. 12. - U Splitu je svečanim koncertom otvorena višenamjenska sportska dvorana Spaladium Arena, s 12 tisuća sjedećih mjesta.
* 28. prosinca - U Osijeku svečano otvorena višenamjenska sportska dvorana Gradski vrt koja će između ostalog služit i za svjetsko prvenstvo u rukomentu 2009. koje će se održati u Hrvatskoj.
* prosinac - Lideri EU dogovorili stimulus od 200 milijardi eura za poticaj uniji poslije globalne krize.

Split University Library.JPG|Sveučilišna knjižnica u Splitu
Arena Zagreb 2009.jpg|Arena Zagreb
Spaladium Arena photo by 3LHD.jpg|Spaladium Arena, Split
Dvorana Gradski vrt 5.JPG|Dvorana Gradski vrt, Osijek


## Rođenja

## Smrti

### Januar/Siječanj
* 1. 1. - Božidar Sandić Sovra, srpski fudbaler (* 1922)
* 5. 1. - Vojislav Đonović, srpski džez gitarista (*1921);
* 5. 1. - Galiano Pahor, hrvatski glumac (*1955.)
* 7. 1. - Zvone Mornar, hrvatski sportski novinar (*1920.)
* 11. 1. - Edmund Hillary, novozelandski alpinist i osvajač Mount Everesta (*1919)
* 15. 1. - Slobodan V. Ribnikar, profesor fizičke hemije, akademik (*1929)
* 16. 1. - Nikola Kljusev, makedonski političar (* 1927)
* 17. 1. - Bobby Fischer, šahovski velemajstor (*1943)
* 18. 1. - Milica Manojlović, osnivač i dirigent hora "Kolibri" (* 1933)
* 19. 1. - Tomislav Bekić, srpski germanista (* 1934)
* 20. 1. - Hadži Dušan Mišić, akademski slikar, pedagog, art-terapeut (* 1935)
* 22. 1. - Heath Ledger, australski glumac (* 1979)
* 22. 1. - Milenko Zablaćanski, srpski glumac (*1955)
* 23. 1. - Ognjenka Milićević-Lukač, reditelj, teatrolog, pedagog (* 1927)
* 23. 1. - Zoran Predić, novinar i TV kritičar, urednik TV revije, direktor više televizija (* 1945 ili '46)
* 26. 1.? - Ana Bešlić, akademski vajar (* 1912)
* 27. 1. - Suharto, indonežanski političar (* 1921)
* 31. 1. - Aleksandar Nikašinović Saša, novinar, urednik Danasa i lista Indeks (* 1941)

### Februar/Veljača
* 5. 2. - Mahareši Maheš Jogi, tvorac Transcedentalne meditacije (* 1917)
* 5. 2. - Zoran Antonijević Žota, srpski fudbaler i trener (*1945)
* 6. 2. - Ferante Colnago, nekadašnji Hajdukov igrač i dugogodišnji član uprave kluba
* 6. 2. - Dragutin Dražić, inž. tehnologije, fizikohemičar, član Predsedništva SANU (* 1930)
* 7. 2. - Časlav Veljić Čajka, pred. Kajakaškog saveza Jugoslavije (* 1930)
* 8. 2. - Desimir Tošić, jedan od osnivača Demokratske stranke u Srbiji (*1920)
* 9. 2. - Tomislav Čolović, pevač ("Mali mrav") (* 1949)
* 10. 2. - Roy Scheider, američki glumac (* 1932)
* 11. 2. - Tom Lantos, američki političar (* 1928)
* 13. 2. - Vuk Obradović, najmlađi general JNA, bivši potpredsednik srpske vlade (*1947)
* 13. 2. - Henri Salvador, francuski šansonjer (* 1917)
* 13. 2. - Dragan Jurišić Gaga, pevač "Vojvođanskog bluz benda" (* 1953)
* 15. 2. - Marijan Oblak, zadarski nadbiskup u miru (*1919.)
* 17. 2. - Tihomir Janić, sudija Vrhovnog suda Srbije i Jugoslavije (* 1914)
* 18. 2. - Vladimir - Minja Vujović, istoričar i sportski radnik (* 1933)
* 20. 2. - Franc Perko, beogradski nadbiskup slovenskog porijekla (* 1929.)
* 22. 2. - Vojin Šulović, ginekolog, srpski akademik (* 1923)
* 23. 2. - Janez Drnovšek, slovenski političar i državnik (* 1950)
* 25. 2. - Milorad Dimitrijević, arhitekta, konzervator, dekan Arhitektonskog fak. u Bg.
* 27. 2. - Mira Alečković, srpska pesnikinja (* 1924)

### Mart/Ožujak
* 1. 3. - Borivoje Stojanović, glumac (* 1929)
* 4. 3. - Semka Sokolović-Bertok, glumica (*1935.)
* 4. 3. - Vladimir Bošnjaković, specijalista nuklearne medicine, srpski akademik (* 1930)
* 9. 3. - Vojislav Todorić, akademski slikar, konzervator-restaurator, prof. FLU i prorektor Univ. umetnosti u Bg. (* 1933)
* 10. 3. - Đorđe Predin-Badža, vaterpolista i sportski radnik, preds. opšt. Bečej (* 1947)
* 13. 3. - Živko Šoklovački, pravnik, političar (JUL), pred. Upravnog odbora NIS (* 1946)
* 18. 3. - Anthony Minghella, britanski filmski reditelj (*1954);
* 18. 3. - Živojin Milenković, srpski glumac (*1928)
* 19. 3. - Arthur C. Clarke, britanski SF pisac i vizionar (*1917.)
* 24. 3. - Boris Dvornik, glumac (* 1939)
* 24. 3. - Richard Widmark, glumac (* 1914)
* 25. 3. - Ranko Beljinac, slikar, grafičar, ikonopisac (* 1947)
* 29. 3. - Rajko Mitić, jugoslavenski fudbaler (*1922)

### April/Travanj
* 1. 4. - Svetolik Mitić (Skale), urednik TV Beograd (* 1923)
* 3. 4. - Hrvoje Ćustić, hrvatski nogometaš (* 1983);
* 3. 4. - Ivan Korade, umirovljeni hrvatski general (*1964)
* 4. 4. - Jadranko Crnić, hrvatski pravnik (*1928)
* 5. 4. - Charlton Heston, američki glumac i aktivist (*1923)
* 5. 4. - Boris Nikolić, modni dizajner, stilista TV B92 (* 1974)
* 7. 4. - Staniša Stošić, srpski pevač (*1945)
* 8. 4. - Jovan-Bata Zarić, arhitekta (* 1926)
* 10. 4. - Vojislav Kuculović, operski pevač-tenor, prvak Opere SNP u Novom Sadu (* 1932)
* 12. 4. - Aleksandar Gec, košarkaš (*1928)
* 20. 4. - Ksente Bogoev, ekonomist
* 21. 4. - Mihailo Mijušković - Cupa, spiker Radio Beograda (* 1947)
* 25. 4. - Milan Kangrga, filosof (*1923.)
* 29. 4. - Albert Hofmann, švicarski kemičar (*1906.)

### Maj/Svibanj
* 3. 5. - Dragoljub Živojinović Japanac, srpski prevodilac (* 1933)
* 6. 5. - Nebojša Glišić, novinar RTS, slikar, likovni kritičar (* 1941)
* 9. 5. - Dražen Vrdoljak, hrvatski novinar i glazbeni kritičar, utemeljitelj Porina (* 1951)
* 12. 5. - Robert Rauschenberg, slikar (* 1925)
* 14. 5. - Milovan Stojanović Mis, keramičar (* 1927)
* 15. 5. - Tatjana Škurina, doajen jugoslovenske i srpske ginekologije (* 1914)
* 15. 5. - Momčilo Stefanović, novinar, publicista, dopisnik Politike i P. Ekspres (* 1931)
* 20. 5. - Nikola Šećeroski, predsednički kandidat 1990. u Srbiji (*1934)
* 20. 5. - Aleksandar Pražić, muzičar, producent RTV Vojvodina (* 1950)
* 26. 5. - Sydney Pollack, američki režiser i glumac (*1934)

### Jun/Lipanj
* 1. 6. - Yves Saint Laurent, francuski modni kreator i kosimograf (* 1936)
* 1. 6. - Smiljka Vasić, psiholingvista
* 2. 6. - Bo Diddley, R&B muzičar (* 1928)
* 2. 6. - Mel Ferrer, glumac (* 1917)
* 6. 6. - Vera Lubarda, slikarka
* 8. 6. - Šaban Bajramović, romski glazbenik (* 1936)
* 8. 6. - Moma Dimić, srpski književnik (* 1944)
* 14. 6. - Dimitrije Manolov, likovni umetnik - fotograf (* 1936)
* 16. 6. - Zlatko Tomičić, hrvatski književnik (* 1930.)
* 17. 6. - Cyd Charisse, glumica i pevačica (* 1922)
* 23. 6. - Olga Moskovljević, prevodilac i novinar (* 1921)
* 28. 6. - Ruslana Koršunova, kazahstanski model (* 1987)
* 29. 6. - Don S. Davis, američki glumac (* 1942.)

### Jul/Srpanj
* 1. 7. - Dejan Medaković, istoričar i akademik (* 1922)
* 3. 7. - Tvrtko Švob, biolog (* 1917)
* 3. 7. - Milorad Stevanović Mida, srpski glumac (* 1939)
* 4. 7. - Jesse Helms, američki političar (* 1921)
* 6. 7. - Olga Bruči, prvakinja opere SNP u Novom Sadu (* 1923)
* 11. 7. - Michael E. DeBakey, hirurg (* 1908)
* 13. 7. - Bronisław Geremek, poljski istoričar i političar (* 1932)
* 14. 7. - Svetislav Pavlović, filmski reditelj (* 1926)
* 20. 7. - Dinko Šakić, ratni zločinac (* 1921)
* 21. 7. - Adil Zulfikarpašić, bosanskohercegovački političar (* 1921)
* 23. 7. - Ahmet Hadžipašić, bivši Premijer Federacije BiH (* 1952)
* 29. 7. - Mate Parlov, najveći hrvatski športaš 20. stoljeća (* 1948)
* 30. 7. - Zlata Bartl, bosanskohercegovačko-hrvatska znanstvenica, otkrila Vegetu (*1920.)

### Avgust/Kolovoz
* 1. 8. - Dren Mandić, alpinista (* 1976)
* 3. 8. - Aleksandar Solženjicin, ruski pisac i sovjetski disident
* 4. 8. - Mića Uzelac, slikar (* 1950)
* 6. 8. - Fransin Petrović Njegoš, crnogorska princeza, supruga princa Nikole Petrovića (* 1950)
* 7. 8. - Novica Petković, teoretičar književnosti i kritičar, profesor na FF BU (* 1941)
* 7. 8. - Predrag Knežević Kneža, sportski novinar (* 1922)
* 9. 8. - Mahmoud Darwish, palestinski pesnik (* 1941)
* 10. 8. - Isaac Hayes, muzičar (* 1942)
* 11. 8. - Vlastimir Gavrik, srpski scenograf (* 1928)
* 11. 8. - Fred Sinowatz, austrijski političar (* 1929)
* 15. 8. - Tomislav Pinter, filmski stvaratelj, predsjednik Hrvatske udruge filmskih snimatelja (* ?)
* 16. 8. - Gmitar Obradović, akademski slikar (* 1935)
* 17. 8. - Jovan Đogo, pukovnik Vojske Republike Srpske (* 1956)
* 18. 8. - Miodrag Draganić, izdavač, direktor kuće "Draganić" (* 1949)
* 18. 8. - Božidar Ćetković, crnogorski šahista, majstor FIDE (*
* 20. 8. - Hua Guofeng, kineski političar (* 1921)
* 21. 8. - Mario Bertok, hrvatski šahista (* 1929)
* 24. 8. - Branislav Dragojević, književnik (* 1933)
* 26. 8. - Edib Šećović, bokser, svetski prvak (EBU) (* 1958)
* 30. 8. - Vasa Pantelić, glumac (* 1922)

### Septembar/Rujan
* 1. 9. - Tomaš J. Bata, češki i kanadski industrijalac (* 1914)
* 4. 9. - Dafina Milanović, srpska bankarka (*1948)
* 5. 9. - Dušan Simić, rektor Univ. u Kragujevcu (* 1928)
* 5. 9. - Zaida Krimšamhalov, glumica SNP u Novom Sadu (* 1936)
* 7. 9. - Dino Dvornik, hrvatski pop-pjevač (*1964)
* 7. 9. - Dragoslav Rančić, spoljnopolitički novinar i urednik (* 1935)
* 12. 9. - Tomislav Ladan, hrvatski pisac, leksikograf i prevoditelj (*1932.)
* 12. 9. - Vukašin Maraš, crnogorski političar (* 1938)
* 15. 9. - Juraj Njavro, bivši ministar hrvatskih branitelja i saborski zastupnik, te poznati vukovarski kirurg (* ?)
* 15. 9. - Slavko Gavrilović, istoričar, akademik (* 1924)
* 15. 9. - Aleksandar Radovanović, šef Arhiva i Biblioteke Narodnog pozorišta u Bg. (* 1931)
* 16. 9. - Momčilo Popović, novinar i urednik lista "Pobjeda" (* 1943)
* 16. 9. - Miloš Grbić, nekadašnji odbojkaš (* 1943)
* 18. 9. - Zvonko Milenković, srpski muzičar i član grupe „Rokeri s Moravu“.
* 19. 9. - Petar Stajić, kompozitor i pijanista (* 1915)
* 22. 9. - Dušan Gligorijević - Saša, društveno-politički i privredni radnik (* 1920)
* 23. 9. - Sonja Savić, srpska glumica (* 1961)
* 23. 9. - Rada Selaković, slikarka (* 1952)
* 24. 9. - Vice Vukov, hrvatski pjevač i političar (*1936)
* 26. 9. - Paul Newman, američki glumac (*1925)
* 28. 9. - Ljubiša Buba Opačić, gitarista "Bajage i Instruktora" (* 1968)

### Oktobar/Listopad
* 3. 10. - Golub Dobrašinović, istoričar književnosti, kustos Vukovog i Dositejevog muzeja (* 1925)
* 5. 10. - Mijuško Tomić, novinar i urednik Prvog programa Radio Bg. (* 1938)
* 7. 10. - Toma Rakijaš, srpski muzičar i novinar (*1955)
* 11. 10. - Jörg Haider, austrijski političar (* 1950)
* 23. 10. - Ivo Pukanić (ubijen), hrvatski novinar (*1961)
* 23. 10. - Bojan Dimitrijević, novinar i urednik RTB (* 1923)
* 27. 10. - Jasmina Puljo, balerina, učitelj joge, prva jogina u Yu. (* 1915)
* 28. 10. - Radivoje Đurović, akademski slikar (* 1950)
* 30. 10. - Ivo Perišin, hrvatski akademik, (*1925.);
* 30. 10. - Ico Voljevica, karikaturista ("Grga")
* 30. 10. - Zlatko Krasni, književnik i prevodilac (* 1951)

### Novembar/Studeni
* 1. 11. - Jacques Piccard, okeanograf (* 1922)
* 2. 11. - Borivoje Ivković, predsednik Biciklističkog saveza Srbije (* 1928)
* 4. 11. - Ratko Ćajić Rale, kompozitor i pevač (* 1944)
* 4. 11. - Michael Crichton, autor, scenarista itd. (* 1942)
* 10. 11. - Nikola Kavaja, "lovac na Tita" (* 1932)
* 11. 11. - Nikica Marinović, prva mis SFRJ, 1966. godine (*1947)
* 12. 11. - Željko Hell, hrvatski književnik (*1923.)
* 15. 11. - Petar Damjanov, novinar i publicista, urednik vojnih časopisa (* 1943)
* 15. 11. - Jadranka Nikolić, modni kreator (* 1948)
* 16. 11. - Vladimir Sekulić, crnogorski lingvista i književnik (* 1923)
* 18. 11. - Đoko Vještica, srpski novinar (*1939)
* 18. 11. - Miroslav Zarić-Zare, novinar "Večernjih novosti" (* 1938)
* 24. 11. - Srećko Jovanović, slavista, osnivač "Dečjih novina" (* 1930)
* 24. 11. - Ruben Han, prof. Medicinskog fak. u Bg., specijalista nukl. medicine (* 1946)
* 27. 11. - Dragoslav S. Petrović, pravnik i novinar (* 1934)
* 27. 11. - Miroljub Simić, profesor i dekan Pravnog fakulteta u Nišu (* 1947)
* 27. 11. - Milijan Popović, profesor i dekan Pravnog fakulteta u Novom Sadu (* 1938)
* 29. 11. - Jørn Utzon, arhitekta (* 1918)
* 30. 11. - Desanka Tomić Đurović, akademski slikar, grafičar, dizajner tekstila (* 1925)
* 30. 11. - Milivoje Petrović, solista i prvak Opere N.P. u Beogradu (* 1938)
* 30. 11. - Branislav Lazarević, doajen srpske informatike (* 1940)
* 30. 11. - Dragan Ve Ignjatović Mec, multimedijalni umetnik, osnivač Balkanske asocijacije umetnosti (* 1968)

### Decembar/Prosinac
* 1. 12. - Radenko Broćić, srpski političar (* 1922)
* 1. 12. - Ibrahim Latifić, gen. dir. Saveznog zavoda za statistiku, osn. Društva za istinu o NOB (* 1917)
* 2. 12. - Dušan Stanković, publicista i novinar (* 1941)
* 2. 12. - Svetlana Stipčević, profesorka Filološkog fak. u Bg. i jednog u Bariju (* 1940)
* 4. 12. - Pero Budak, hrvatski književnik (* 1917.)
* 5. 12. - Patrijarh Aleksije II., patrijarh Ruske pravoslavne crkve (* 1929)
* 9. 12. - Dražan Jerković, hrvatski nogometaš, reprezentativac, trener, sportski direktor i izbornik (* 1936)
* 9. 12. - Bela Buranj, etnograf i publicista, prof. na Medicinskom fak. u Novom Sadu (* 1931)
* 11. 12. - Bettie Page, pin-up model (* 1923)
* 11. 12. - Bogdan Đuričić, profesor i dekan Medicinskog fak. u Bg., akademik (* 1950)
* 11. 12. - Dušan Maksimović Dumaks, kompozitor, dirigent, muzički pedagog (* 1932)
* 16. 12. - Simo Mraović, književnik (* 1966);
* 16. 12. - Nikola Karaklajić, srpski šahista i radio voditelj (*1926)
* 16. 12. - Vojislav Mićović, publicista i novinar, gl.od.ur. "Komunista", vd. dir. Rad. Bg. (* 1930)
* 18. 12. - Ivan Rabuzin, hrvatski slikar naivac (* 1921.);
* 18. 12. - William Mark Felt, visokopozicionirani agent FBI-ja koji je u povijest ušao kao *[[Duboko grlo]]* u aferi Watergate.
* 18. 12. - Majel Barrett, glumica (* 1932)
* 20. 12. - Gordan Čačić, hrvatski general i političar (* 1961)
* 22. 12. - Lansana Conté, predsjednik Gvineje (* 1934)
* 24. 12. - Harold Pinter, engleski dramatičar nobelovac (* 1930)
* 24. 12. - Samuel P. Huntington, politički naučnik (* 1927)
* 25. 12. - Eartha Kitt, glumica, pjevačica te zvijezda kabareta (* 1927)
* 25. 12. - Ann Savage, američka glumica (* 1921)
* 29. 12. - Vladislav Lalicki, scenograf, kostimograf, slikar (* 1935)
* 30. 12. - Ante Čičin-Šain, prvi guverner HNB u samostalnoj Hrvatskoj (* ?)

## Nobelove nagrade
* '''Fizika''': Yoichiro Nambu (otkriće mehanizma spontano slomljene simetrije u subatomskoj fizici), Makoto Kobayashi i Toshihide Maskawa (otkriće porekla slomljene simetrije, što predviđa postojanje još najmanje tri porodice kvarkova)
* '''Kemija''': Osamu Shimomura, Martin Chalfie i Roger Y. Tsien (otkriće i razvoj zelenog fluorescentnog proteina)
* '''Fiziologija i medicina''': Harald zur Hausen (otkriće da humani papiloma virus izaziva rak vrata maternice), Françoise Barré-Sinoussi i Luc Montagnier (otkriće virusa HIV)
* '''Književnost''': Jean-Marie Gustave Le Clézio (autor novih početaka, poetske avanture i senzualne ekstaze, istraživač čovečanstva iza i ispod vladajuće civilizacije)
* '''Mir''': Martti Ahtisaari (značajni napori na nekoliko kontinenata tokom više od tri decenije za razrešavanje međunarodnih konflikata)
* '''Ekonomija''': Paul Krugman (analiza trgovinskih obrazaca i lokacije ekonomske aktivnosti)

## Vidi takođe:
Godišnji kalendar

## Reference

## Literatura
* Hronologija događaja 2008 (Srbija), Medijski arhiv Ebart